หุ้นบลูชิพเดือน เม.ย. ดิ่งมากกว่าเด่น
ภาพรวมตลาดหุ้นไทยเดือนเมษายน 2560 แกว่งตัวผันผวน เหตุมีปัจจัยจากต่างประเทศที่คอยกดดัน ซึ่งเป็นการกังวลสถานการณ์ความขัดแย้งสหรัฐโจมตีซีเรียซ้ำ และยังเคลื่อนเรือรบเข้าใกล้น่านน้ำเกาหลีเหนือ นักลงทุนชะลอลงทุนเนื่องจากมีช่วงหยุดยาวช่วงสงกรานต์ พร้อมกับขาดปัจจัยกระตุ้นใหม่ๆ เข้ามา ประกอบกับมีหุ้นที่ขึ้นเครื่องหมาย XD ในหุ้นขนาดใหญ่ช่วงระยะดังกล่าวนั่งเอง
6 พ.ค. 2560

เส้นทางนักลงทุน
ภาพรวมตลาดหุ้นไทยเดือนเมษายน 2560 แกว่งตัวผันผวน เหตุมีปัจจัยจากต่างประเทศที่คอยกดดัน ซึ่งเป็นการกังวลสถานการณ์ความขัดแย้งสหรัฐโจมตีซีเรียซ้ำ และยังเคลื่อนเรือรบเข้าใกล้น่านน้ำเกาหลีเหนือ นักลงทุนชะลอลงทุนเนื่องจากมีช่วงหยุดยาวช่วงสงกรานต์ พร้อมกับขาดปัจจัยกระตุ้นใหม่ๆ เข้ามา ประกอบกับมีหุ้นที่ขึ้นเครื่องหมาย XD ในหุ้นขนาดใหญ่ช่วงระยะดังกล่าวนั่งเอง
ทำให้ดัชนีตลาดหุ้นไทยโดยรวมในเดือนเมษายนปรับตัวลงราว 8.19 จุด หรือ 0.56% (วัดจาด ณ วันที่ 31 มี.ค.60 ดัชนีอยู่ที่ 1,575.11 จุด เทียบกับวันที่ 28 เม.ย.60 ดัชนีอยู่ที่ 1,566.32 จุด) อีกทั้งจากที่หุ้นขนาดใหญ่ขึ้นเครื่องหมาย XD ทำให้มีแรงเทขายออกระหว่างวันนั้นๆ ก็ส่งผลให้ภาพรวมของดัชนีตลาด SET50 ปรับตัวลงไปตามปริยายราว 2.46 จุด หรือ 0.25% (วัดจาด ณ วันที่ 31 มี.ค.60 ดัชนีอยู่ที่ 996.44 จุด เทียบกับวันที่ 28 เม.ย.60 ดัชนีอยู่ที่ 993.98 จุด)
ปรากฏการณ์ดังกล่าวทำให้หุ้นรายตัวในตลาด SET50 มีการเคลื่อนไหวดังนี้ โดยหุ้นที่ปรับตัวขึ้นจำนวน 19 บริษัท ขณะที่ราคาหุ้นที่ไม่มีการเปลี่ยนแปลงจำนวน 3 บริษัท และหุ้นที่ปรับตัวลงมากถึง 28 บริษัท
แม้ว่าราคาหุ้นบลูชิพในเดือนเมษายนจะปรับตัวดิ่งมากกว่าเด่น แต่ถือว่าไม่น่ากังวลมากนัก เนื่องจากหุ้นบลูชิพเป็นหุ้นชั้นดี อัตราผลตอบแทนไม่ผันผวนและมักจะใกล้เคียงกับ SET Index
ดังนั้น หุ้นบลูชิพคงเหมาะสำหรับผู้ลงทุนที่คาดหวังให้พอร์ตลงทุนเติบโตอย่างสม่ำเสมอ!!
…
ข้อมูลความเคลื่อนไหวของราคาหุ้นกลุ่ม SET50 ประจำเดือนเมษายน 2560
